கிருஷ்ணவேணி (நடிகை)

சித்தஜல்லு கிருஷ்ணவேணி (பிறப்பு 24 டிசம்பர் 1924-16 பெப்ரவரி 2025), பெரும்பாலும் சி. கிருஷ்ணவேணி அல்லது கிருஷ்ணவேணி என்று அழைக்கப்படும் இவர், இந்தியாவின் ஆந்திராவைச் சேர்ந்த தெலுங்கு மொழித் திரைப்பட நடிகையும் தெலுங்குத் திரைப்படத் தயாரிப்பாளரும், பின்னணிப் பாடகியும், வணிக நிர்வாகியுமாவார். இவருக்கு ஆந்திரப் பிரதேச அரசு இரகுபதி வெங்கையா விருதை வழங்கியது.

 வாழ்க்கை மற்றும் தொழில் 
கிருஷ்ணவேணி, இந்தியாவின் ஆந்திரப் பிரதேச மாநிலத்தின் மேற்கு கோதாவரி மாவட்டத்தின் பங்கிடி பகுதியில் பிறந்தவர் . திரையுலகில் நுழைவதற்கு முன்பு நாடகக் கலைஞராக இருந்த இவர், அனுசூயா (1936) என்ற திரைப்படத்தில் குழந்தை நட்சத்திரமாக முதன்முதலில் அறிமுகமானார். இவரின் தந்தை கிருஷ்ணராவ் ஒரு மருத்துவர் என்பதாலும் தெலுங்குத் திரைப்படங்களில் நடிக்க இவருக்கு பல வாய்ப்புகள் வந்ததாலும், 1939 ஆம் ஆண்டில் சென்னைக்கு குடிபெயர்ந்து, தெலுங்குப் படங்களைத் தவிர தமிழ் போன்ற பிற மொழி திரைப்படங்களிலும் நடித்து வந்துள்ளார்.

1939 ஆம் ஆண்டில் மிர்சாபுரம் ஜமீன்தாரான மேகா வெங்கட்ராமையா அப்பா ராவ் பகதூரை மணந்துள்ளார். இவரது கணவருக்கு சொந்தமான சென்னையில் இயங்கி வந்த சோபனாசல பட நிறுவனம், அந்த காலகட்டத்தில் மிகவும் பிரபலமானதாகவும், பல்வேறு தெலுங்குத் திரைப்படங்களை தயாரித்து வெளியிட்டும் வந்துள்ளது. இவரும், இவரது கணவரோடு இணைந்து இந்நிறுவனத்தின் மூலம் திரைப்படத் தயாரிப்பில் தீவிரமாக ஈடுபட்டுள்ளார்.

கிருஷ்ணவேணி, தெலுங்குத் திரைப்படமான மன தேசம் (1949) என்பதன் தயாரிப்பாளராக நடிகராக என். டி. ராமராவ், இசையமைப்பாளராக கன்டசால வெங்கடேசுவர ராவ், பின்னணிப் பாடகியாக பி. லீலா போன்ற பல திரையுலகப் பிரமுகர்களை அப்படத்தில் அறிமுகப்படுத்தியதற்காக நினைவுகூரப்பட்டு வருகிறார். இத்திரைப்படம் பெங்காலி புதினமான விப்ரதாஸ் என்பதை அடிப்படையாகக் கொண்டதாகும்.

 இறப்பு 
கிருஷ்ணவேணி பிப்ரவரி 16, 2025 அன்று இந்தியாவின் ஐதராபாத்தில் உள்ள திரைப்பட நகரில் உள்ள தனது இல்லத்தில் காலமானார்.

 தேர்ந்தெடுக்கப்பட்ட திரைப்படங்கள் 

 தயாரிப்பாளர் 

 கிருஷ்ணவேணியால் நிர்வகிக்கப்பட்ட தயாரிப்பு நிறுவனங்கள் 

 தனது கணவரின் நிறுவனம் – ஜெயா படத்தயாரிப்பு , பின்னர் சோபனாசல படத்தயாரிப்பு என்று பெயர் மாற்றப்பட்டது.
 தனது சொந்த நிறுவனம் – இவரது மகளின் பெயரான மேகா ராஜ்யலட்சுமி அனுராதா என்பதை முதலெழுத்தாக கொண்ட எம்ஆர்ஏ தயாரிப்பு நிறுவனம்

 கிருஷ்ணவேணி தயாரித்த திரைப்படங்கள் 

 மன தேசம் (1949)
 லக்ஷ்மம்மா
 தாம்பத்யம் ,
 பக்த பிரஹலாதன்

குறிப்பு: பட்டியல்கள் விரிவானவை அல்ல.

 பாடகர் 

 கீலு குர்ரம் (1949)
 பாலா மித்ருலா கதா (1972)

 மேற்கோள்கள் 

 வெளி இணைப்புகள் 


பகுப்பு:1924 பிறப்புகள்
பகுப்பு:2025 இறப்புகள்
பகுப்பு:20 ஆம் நூற்றாண்டு இந்தியப் பெண் தொழிலதிபர்கள்
பகுப்பு:20 ஆம் நூற்றாண்டு இந்தியத் தொழிலதிபர்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:இந்தியத் திரைப்பட நடிகைகள்
பகுப்பு:இந்தியப் பெண் திரைப்படத் தயாரிப்பாளர்கள்
பகுப்பு:தெலுங்குத் திரைப்படப் பின்னணிப் பாடகர்கள்
பகுப்பு:நூறு வயது இந்தியப் பெண்கள்